ऊर्जा मंत्री श्री पारस जैन ने इस अवसर पर कहा कि उपभोक्ताओं को गुणवत्तापूर्वक विद्युत प्रदाय करना हमारा प्रमुख उद्देश्य है और इसके लिये शासन प्रतिबद्ध है। गरीबों को चिन्तामुक्त करने और उन्हें सुकून की नींद देने के उद्देश्य से शासन द्वारा संबल योजना शुरू की गई है। मुख्यमंत्री श्री शिवराज सिंह चौहान की यह मंशा थी कि प्रदेश में गरीब वर्ग के लोगों को 200 रूपये फ्लेटरेट पर बिजली उपलब्ध करवाई जाये, इसीलिये सरल बिल योजना का शुभारम्भ किया गया और आज केन्द्र शासन की एकीकृत ऊर्जा विकास योजना का शुभारम्भ किया जा रहा है। इसकी कुल लागत 957.02 लाख रूपये है। इसका प्रमुख उद्देश्य उज्जैन शहर में वार्ड-40 और 41, जो कि पूर्व में शंकरपुर, पंवासा, नीमनवासा, माधोपुर और शेष उज्जैन शहर के क्षेत्रों के लिये विद्युत प्रणाली का सुगृढ़ीकरण करना है।